CELEX: 62010CO0272
Language: hu
Date: 2011-01-18 00:00:00
Title: A Bíróság (hatodik tanács) 2011. január 18-i végzése. # Souzana Berkizi-Nikolakaki kontra Anotato Symvoulio epilogis prosopikou (ASEP) és Aristoteleio Panepistimio Thessalonikis. # Előzetes döntéshozatal iránti kérelem: Dioikitiko Efeteio Thessalonikis - Görögország. # Az eljárási szabályzat 104. cikkének 3. §-a - Szociálpolitika - Az EUMSZ 155. cikk (2) bekezdése - 1999/70/EK irányelv - A határozott ideig tartó munkaviszonyról kötött keretmegállapodás 8. szakasza - Határozott idejű munkaszerződések a közszektorban - Egymást követő szerződések - Visszaélés - Szankciók - A munkaszerződés határozatlan idejűvé alakítása - Eljárási részletszabályok - Jogvesztő határidő - Az egyenértékűség és a tényleges érvényesülés elve - A munkavállalók védelme általános szintjének a csökkenése. # C-272/10. sz. ügy

A Bíróság (hatodik tanács) 2011. január 18‑i végzése – Berkizi‑Nikolakaki kontra Anotato Symvoulio epilogis prosopikou és
            Aristoteleio Panepistimio Thessalonikis
      (C‑272/10. sz. ügy)
      „Az eljárási szabályzat 104. cikkének 3. §‑a – Szociálpolitika – Az EUMSZ 155. cikk (2) bekezdése – 1999/70/EK irányelv – A határozott ideig tartó munkaviszonyról kötött keretmegállapodás 8. szakasza – Határozott idejű munkaszerződések a közszektorban – Egymást követő szerződések – Visszaélés – Szankciók – A munkaszerződés határozatlan idejűvé alakítása – Eljárási részletszabályok – Jogvesztő határidő – Az egyenértékűség és a tényleges érvényesülés elve – A munkavállalóknak nyújtott védelem általános szintjének a csökkentése”
      1.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70
            irányelv – Az egymást követő határozott idejű munkaszerződések visszaélésszerű igénybevételének megakadályozását célzó intézkedések
            (EUMSZ 155. cikk, (2) bekezdés; 1999/70 tanácsi irányelv, melléklet) (vö. 32–33., 37–38., 44–45., 48–49., 51–61. pont és a
            rendelkező rész 1. pontja)
      2.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70
            irányelv – A munkavállalóknak nyújtott védelem általános szintje csökkentésének tilalma az említett megállapodás hatálya alá
            tartozó területen (1999/70 tanácsi irányelv, melléklet, 8. szakasz, 3. pont) (vö. 69., 74., 76–77. pont és a rendelkező rész
            2. pontja)
      Tárgy
      
         
               Előzetes döntéshozatal iránti kérelem – Dioikitiko Efeteio Thessalonikis – Az ESZSZ, az UNICE és a CEEP által a határozott
                  ideig tartó munkaviszonyról kötött keretmegállapodásról szóló, 1999. június 28‑i 1999/70/EK tanácsi irányelv (HL L 175., 43. o.;
                  magyar nyelvű különkiadás 5. fejezet, 3. kötet, 368. o.) melléklete 8. szakasza 3. pontjának értelmezése – A határozott idejű
                  munkaszerződések határozatlan idejű munkaszerződéssé alakításához jogvesztő határidőt bevezető nemzeti szabályozás.
               
            Rendelkező rész
      1)         Az EUMSZ 155. cikk (2) bekezdését, valamint az ESZSZ, az UNICE és a CEEP által a határozott ideig tartó munkaviszonyról kötött
         keretmegállapodásról szóló, 1999. június 28‑i 1999/70/EK tanácsi irányelv mellékletében szereplő, a határozott ideig tartó
         munkaviszonyról szóló, 1999. március 18‑án kötött keretmegállapodást úgy kell értelmezni, hogy azokkal nem ellentétes az olyan
         nemzeti szabályozás, mint a határozott idejű szerződéssel a közszektorban alkalmazott munkavállalókra vonatkozó rendelkezéseket
         előíró 164/2004. sz. elnöki rendelet 11. cikkének (2) bekezdése, amely előírja, hogy a munkavállaló arra irányuló kérelmét,
         hogy az – esetlegesen visszaélésszerűnek tekinthető – egymást követő, határozott idejű munkaszerződéseit határozatlan idejű
         munkaszerződéssé alakítsák, a hatáskörrel rendelkező hatóságnál az említett rendelet hatálybalépésétől számított két hónapos
         jogvesztő határidőn belül kell előterjeszteni, azzal a feltétellel, hogy e határidő – amit a nemzeti bíróságnak kell ellenőriznie –
         nem kevésbé kedvező, mint a hasonló nemzeti munkajogi kérelmekre előírt határidők, és nem teszi lehetetlenné vagy nem nehezíti
         túlzott mértékben az uniós jog által biztosított jogok gyakorlását.
      
      2)         A határozott ideig tartó munkaviszonyról kötött keretmegállapodás 8. szakaszának 3. pontját úgy kell értelmezni, hogy azzal
         nem ellentétes az olyan nemzeti szabályozás, mint a 164/2004. sz. elnöki rendelet 11. cikkének (2) bekezdése, amely előírja,
         hogy a munkavállaló arra irányuló kérelmét, hogy az – esetlegesen visszaélésszerűnek tekinthető – egymást követő, határozott
         idejű munkaszerződéseit határozatlan idejű munkaszerződéssé alakítsák, a hatáskörrel rendelkező hatóságnál az említett rendelet
         hatálybalépésétől számított két hónapos jogvesztő határidőn belül kell előterjeszteni, míg az ezen időpontot megelőző, hasonló
         nemzeti jogszabályok által előírt megfelelő határidők meghosszabbíthatók voltak, amennyiben e szabályozás nem érinti a határozott
         idejű szerződés alapján alkalmazott munkavállalóknak nyújtott védelem általános szintjét.